Хоботни
Хоботните (Proboscidea) са разред бозайници, които днес са представени от само едно семейство - слонове (Elephantidae) с два рода - Африкански слонове (Loxodonta) и един вид Азиатски слон (Elephas maximus). Към рода африкански слонове спадат 2 вида - Африкански саванен слон (Loxodonta africana) и Африкански горски слон (Loxodonta cyclotis). Към азиатските слонове спадат 4 подвида - суматренски, индийски, цейлонски и калимантански слонове. Всъщност, слоновете са единствените живи представители на разред хоботни. В миналото този разред е бил представен от множество семейства и видове, но всички освен слоновете са изчезнали. Най-скоро са измрели мастодонтите и мамутите - само допреди 10 000 години, т.е. в края на последния ледников период. Други изчезнали видове са дейнотериумите, амебелодоните, стегодоните, платибелодоните и много други. Вероятна причина за изчезването им са климатичните промени.

Името им произлиза от главния им отличителен признак - наличието на хобот.

Произход 
Първите хоботни са се появили преди около 50 милиона години през ранния терциер. По това време в Африка се е появил меритериумът - първият представител на разред хоботни. Външно това животно е приличало на съвременните тапири, с които вероятно е родственик. На размери е бил почти колкото днешните хипопотами. И подобно на хипопотамите и тапирите, меритериумите са живели в близост до водни басейни. От този вид впоследствие са еволюирали всички представители на разреда.

Разпространение 
Днес единствените живи представители слоновете обитават тропическите райони на Азия и Африка. В миналото видове от този разред са били разпространени на всички континенти без Австралия и Антарктида. Мастодонтите например са били типични за Северна и Южна Америка, мамутите - за Европа, северна Азия и Северна Америка, баритериумите за северна Африка и т.н.

Начин на живот и хранене 
Хоботните са типично социални животни, които живеят на стада. Растителноядни животни са: хранят се с листа, клонки, треви и плодове.

Класификация 

Разред Хоботни
 Семейство †Амебелодони (Amebelodontidae)
 Семейство †Гнатабелодони (Gnathabelodontidae)
 Семейство †Хемимастодонти (Hemimastodontidae)
 Семейство †Меритериуми (Moeritheriidae)
 Род †Moeritherium
 †Plesielephantiformes
 †Нумидотериуми (Numidotheriidae)
 Род †Phosphatherium
 Род †Daouitherium
 Род †Numidotherium
 †Баритериуми (Barytheriidae)
 Род †Barytherium
 †Дейнотериуми (Deinotheriidae)
 Род †Chilgatherium
 Род †Prodeinotherium
 Род †Дейнотериуми (Deinotherium)
 Подразред Euproboscidea
 Инфраразред Elephantiformes
 Род †Hemimastodon
 Семейство †Палеомастодонти (Palaeomastodontidae)
 Род †Palaeomastodon
 Семейство †Phiomiidae
 Род †Phiomia
 Elephantimorpha
 Род †Eritreum 
 †Mammutida
 †Mammutoidea
 †Mammutidae
 †Eozygodontinae
 Род †Eozygodon
 †Mammutinae
 Род †Zygolophodon
 Род †Мастодонти (Mammut)
 Elephantida
 †Gomphotherioidea
 Семейство †Гомфотериуми (Gomphotheriidae)
 Род †Gnathabelodon
 Род †Progomphotherium
 Род †Afromastodon
 Род †Sinomastodon
 Род †Eubelodon
 Подсемейство †Choerolophodontinae
 Род †Choerolophodon
 Подсемейство †Gomphotheriinae
 Род †Gomphotherium
 Подсемейство †Amebelodontinae
 Род †Archaeobelodon
 Род †Serbelodon
 Род †Protanancus
 Род †Amebelodon
 Род †Platybelodon
 Подсемейство †Rhynchotheriinae
 Род †Rhynchotherium
 Подсемейство †Cuvieroniinae
 Род †Южноамерикански слонове (Cuvieronius)
 Род †Stegomastodon
 Род †Haplomastodon
 Род †Notiomastodon
 Elephantoidea
 Род †Tetralophodon
 Род †Morrillia
 Род †Anancus
 Род †Paratetralophodon
 Семейство †Стегодони (Stegodontidae)
 Род †Stegolophodon
 Род †Стегодони (Stegodon)
 Семейство Слонове (Elephantidae)
 Подсемейство †Stegotetrabelodontinae
 Род †Stegotetrabelodon
 Род †Stegodibelodon
 Подсемейство Elephantinae
 Род †Primelephas
 Loxodontini
 Род Африкански слонове (Loxodonta)
 Elephantini
 Род †Palaeoloxodon
 Род †Мамути (Mammuthus)
 Род Elephas

Източници